Projektek betöltése és mentése
Kelemen Gábor
kelemeng at ubuntu dot com 2019.
Úr Balázs
ur.balazs at fsf dot hu 2018.

# Projektek

Néha szükséges elmenteni munkájának aktuális állapotát egy képbe, és később folytatni. Erre az esetre az OCRFeeder a projektek mentésének és betöltésének képességét nyújtja.

A projektek ocrf kiterjesztésű tömörített fájlok, amelyek információkat tárolnak az oldalakkal (képekkel) és a tartalmi területekkel kapcsolatban.

# Projekt mentése

Miután dolgozott egy képen, létrehozható egy projekt a Fájl Mentés vagy a Fájl Mentés másként… menüpontra kattintva. Ezen kívül a Control S vagy a Control Shift S billentyűkombinációk is használhatók. Ezután megjelenik a fájl mentése párbeszédablak, hogy a projekt neve és helye megadható legyen.

# Projekt betöltése

Egy meglévő projekt egyszerűen a Fájl Megnyitás menüpontra kattintva, vagy a Control O billentyűkombinációval tölthető be.

# Projekt hozzáadása

Néha hasznos lehet kettő vagy több projekt egyesítése annak érdekében, hogy csak egyetlen dokumentum jöjjön létre több OCRFeeder projekt oldalaiból. Ez egy projekt hozzáfűzésével valósítható meg, amely betölti az oldalakat egy kiválasztott projektből az aktuálisba. Ehhez kattintson a Fájl Projekt hozzáfűzése menüpontra, és válassza ki a kívánt projektet.

# Projekt törlése

Ha egy projekt összes információját törölni kell (például az újrakezdéshez), akkor ez a Szerkesztés Projekt törlése menüpont kiválasztásával végezhető el.