Az OCR motorok beállítása a szöveg felismeréséhez
Kelemen Gábor
kelemeng at ubuntu dot com 2019.
Úr Balázs
ur.balazs at fsf dot hu 2018.

# OCR motorok beállításai

Az OCRFeeder a rendszerszintű OCR motorokat használja a képekről történő szövegkinyeréshez. Ez azt jelenti, hogy a parancssorból használható bármely OCR motort az OCRFeeder alkalmazásban is tudni kell használni.

# OCR motorok automatikus felderítése

Az OCR motorok (Tesseract, GOCR, Ocrad és Cuneiform) a legtöbb rendszeren már automatikusan felderítésre és beállításra kerültek az OCRFeeder első futtatásakor.

Ha egy OCR motort azután telepítenek, hogy az OCRFeeder már beállított egy motort, akkor az nem lesz automatikusan beállítva, de a motortól függően megnyitható az OCR motorok párbeszédablak, és a Felderítés gombra kattintás után választhat a felderített motorok listájából.

A már beállított OCR motorok újra felderíthetők, és a felhasználón múlik, hogy kiveszi-e ezeket a motorokat, ha nem szabad újra hozzáadni azokat.

# Kézi beállítás

Az aktuálisan beállított OCR motorok az OCR motorok párbeszédablakban jelennek meg, amely az Eszközök OCR motorok menüpontból nyitható meg.

A beállított OCR motorok megtekintése mellett az OCR motorok párbeszédablak lehetővé teszi új motorok hozzáadását, a jelenlegi motorok szerkesztését vagy törlését, valamint a rendszerre telepített motorok felderítését.

OCR motor hozzáadásakor vagy szerkesztésekor (a megfelelő Hozzáadás vagy Szerkesztés gombok megnyomásával) egy párbeszédablak jelenik meg a következő mezőkkel:

Név: A motor neve. Ez a név jelenik meg a felhasználói felületen mindenütt, ha a motorra hivatkoznak.

Képformátum: Az a képformátum, amelyet a motor felismer (például TIF a Tesseract használata esetén).

Hibát jelző karakterlánc: Néhány motor kicseréli a felismerhetetlen karaktereket egy másik, előre meghatározott karakterre (például _ karakterre a GOCR használata esetén).

Motor elérési útja: A motor végrehajtható állományára mutató útvonal a rendszeren (például /usr/bin/tesseract).

Motor utasításai: Azok az argumentumok, amelyek átadnak egy képet a motornak, és kiíratják a felismert szöveget a szabványos kimenetre. Az OCRFeeder ezekkel az argumentumokkal futtatja a motort, mintha a parancssorban volna, és a szabványos kimeneten keresi a felismert szöveget. Néhány motor eleve ezt teszi, mint például az Ocrad és a GOCR, míg mások (például a Tesseract) fájlba írják a szöveget.

Mivel a beolvasandó kép elérési útja mindig szükséges, egy különleges $IMAGE argumentum szolgál erre, amely ki lesz cserélve a kép elérési útjára a motor futtatásakor. Azokban az esetekben, amikor fájlnév szükséges (mint például az előbb említett esetben), egy különleges $FILE argumentum használható, amely egy átmeneti fájl nevével lesz helyettesítve.

Így a Tesseract használata esetén (amely a felismert szöveget fájlba írja), az argumentumok $IMAGE $FILE; cat $FILE.txt; rm $FILE értékűek lehetnek.

A motorok beállításai a saját XML-fájlukban vannak tárolva a felhasználó saját mappájában a .config/ocrfeeder/engines/ alatt.