Speciális beállítások a jobb felismeréshez
Kelemen Gábor
kelemeng at ubuntu dot com 2019.
Úr Balázs
ur.balazs at fsf dot hu 2018.

# Finomhangolás

Az OCRFeeder rendelkezik néhány speciális beállítással, a jobb felismerés érdekében. Ezeket a beállításokat a Szerkesztés Beállítások párbeszédablak Felismerés lapja alatt lehet kiválasztani.

A következő lista bemutatja az említett beállításokat:

Sortörések és elválasztás javítása: az OCR motorok általában sorról sorra olvassák a szöveget, és minden sort sortöréssel választanak el. Néha nem erre van szükség, mert a szöveg megtörhet egy mondat közepén.

A beállítás bejelölésével az OCRFeeder eltávolítja az egyedülálló új sor karaktereket, miután a motor felismerte a szöveget.

Mivel az elválasztást használó szövegből az új sor karakterek eltávolítása hibásan elválasztott szavakat eredményez, az elválasztásokat is észleli és eltávolítja ebben a folyamatban.

Ablakméret: Egy képen lévő tartalom észleléséhez az OCRFeeder algoritmusa az ablakméret fogalmát használja, amely a kép felosztása kis ablakokba. A kisebb ablakméret azt jelenti, hogy valószínűleg több tartalmi területet észlel, de a túl kicsi méret olyan tartalmat eredményezhet, amelynek inkább egy nagyobb terület részének kellene lennie. Másrészről a nagyobb ablakméret kevesebb tartalomfelosztást jelent, de olyan tartalom lehet végül, amelyet fel kell osztani.

A jó ablakméretnek kissé nagyobbnak kell lennie a képen lévő szöveg sorközénél.

Ezt az értéket akkor érdemes kézzel beállítani, ha az automatikus nem állít elő semmilyen érvényes tartalmi területet. Általában egyszerűbb az automatikusat használni, és minden szükséges javítást közvetlenül a tartalmi területeken végrehajtani.

Hasábok felderítésének javítása: A beállítás bejelölésével az OCRFeeder megpróbálja felosztani a felderített tartalmi területeket vízszintesen (több hasábot eredményezve). Az üres terület meglétének ellenőrzéséhez használt érték beállítható automatikusra vagy kézire, ha a hasábok nincsenek helyesen felderítve.

Tartalmi területek határainak igazítása: A felderített tartalmi területek néha tekintélyes méretű margóval rendelkeznek a tartalmuk és a területek szélei között. A beállítás bejelölésével az OCRFeeder megpróbálja minimalizálni ezeket a margókat, és beállítani a területeket, hogy jobban illeszkedjen a tartalmukhoz. Egy kézi érték is bejelölhető a módosított margók legnagyobb értékének jelzéséhez.