Δημιουργία επεξεργάσιμου εγγράφου
Ελληνική μεταφραστική ομάδα GNOME
team@gnome.gr 2013-2016
Δημήτρης Σπίγγος
dmtrs32@gmail 2013
Μαρία Μαυρίδου
mavridou@gmail.com 2014

# Δημιουργία εγγράφου

Το OCRFeeder προς το παρόν δημιουργεί τέσσερις μορφές εγγράφου: ODT, HTML, PDF και απλό κείμενο.

Μετά την αναγνώριση και την ενδεχόμενη χειροκίνητη επεξεργασία που έχει γίνει, είναι δυνατό να δημιουργηθεί ένα έγγραφο πατώντας Αρχείο Εξαγωγή… και επιλέγοντας την επιθυμητή μορφή εγγράφου.

Η εξαγωγή HTML δημιουργεί έναν φάκελο με τις αναπαριστάμενες σελίδες του εγγράφου από ένα αρχείο HTML. Σε κάθε σελίδα υπάρχουν σύνδεσμοι για μετάβαση στις προηγούμενες και επόμενες σελίδες. Οι περιοχές περιεχομένου εικόνας αποθηκεύονται σε έναν υποφάκελο που λέγεται εικόνες.

Κατά την εξαγωγή σε PDF, δύο τύποι PDF μπορούν να επιλεγούν:

Από την αρχή: Αν προτιμηθεί αυτή η επιλογή, το OCRFeeder δημιουργεί ένα νέο PDF από την αρχή.

Αναζητήσιμο PDF: Αν προτιμηθεί αυτή η επιλογή, το OCRFeeder δημιουργεί ένα PDF που εμφανίζει την αρχική εικόνα, αλλά με αόρατο κείμενο από πάνω του, κάνοντας δυνατή την δημιουργία ευρετηρίου ή αναζήτησης.

# Εξαγωγή του αναγνωρισμένου εγγράφου

Μετά την αναγνώριση και την ενδεχόμενη χειροκίνητη επεξεργασία που έχει γίνει, είναι δυνατό να δημιουργηθεί ένα έγγραφο πατώντας Αρχείο Εξαγωγή…(ή πατώντας SHIFT CTRL E) και επιλέγοντας την επιθυμητή μορφή εγγράφου.

Ανάλογα με τις ανάγκες σας, επιλέξτε αν όλες οι σελίδες (με την επιλογή Όλες) ή μόνο η τρέχουσα επιλεγμένη (επιλογή Τρέχουσα) θα πρέπει να εξαχθούν. Η προεπιλεγμένη επιλογή είναι Όλες. Αφού κάνετε την επιλογή σας, πιέστε Εντάξει για να δημιουργηθεί το έγγραφο.

Στο τελευταίο παράθυρο διαλόγου, γράψτε το όνομα του αρχείου εξόδου και κάντε κλικ στο κουμπί Αποθήκευση. Εάν ένα αρχείο με αυτό το όνομα υπάρχει ήδη και θα θέλατε να το αντικαταστήσετε, κάντε κλικ στο κουμπί Αντικατάσταση του παραθύρου διαλόγου επιβεβαίωσης.