Limpar imaxes antes de executar o OCR

# Unpaper

Unpaper é unha ferramenta para limpar imaxes, co fin de facelas máis doadas de ler na pantalla. Está dirixido principalmente a imaxes obtidas a partir de documentos dixitalizados, que xeralmente presentan po, marxes en negro ou outros fallos.

OCRFeeder pode usar Unpaper para limpar as súasimaxes antes de procesalas, o que xeralmente ten como resultado un mellor recoñecemento.

Unpaper debe estar instalado para usalo. Se non está instalado, OCRFeeder non mostrará as súas acción na interface.

Para usar Unpaper nunha imaxe cargada, prema en Ferramentas Unpaper. Mostrarase o diálogo Procesador de imaxe Unpaper coas opcións de Unpaper e unha área para ver os cambios antes de aplicalos á imaxe cargada. Dependendo do tamaño e as características da imaxe, o uso desta ferramenta pode levar algún tempo.

Unpaper pódese configurar abrindo Editar Preferencias e accedendo á lapela Ferramentas. Nesta área pode introducir a ruta para o executable de Unpaper (normalmente este xa está configurado se Unpaper foi instalado a primeira vez que OCRFeeder foi executado). Na mesma área, debaixo de Pre-procesamento de imaxe, pode comprobar Imaxes Unpaper para facer que as imaxes sexan procesadas automaticamente por Unpaper despois de seren cargados en OCRFeeder. As opcións tomadas polo Unpaper cando se chama automaticamente despois de engadir unha imaxe pódense configurar premendo no botón Preferencias de Unpaper.