Szerkeszthető dokumentum létrehozása
Kelemen Gábor
kelemeng at ubuntu dot com 2019.
Úr Balázs
ur.balazs at fsf dot hu 2018.

# Dokumentum-előállítás

Az OCRFeeder jelenleg négy dokumentumformátumot állít elő: ODT, HTML, PDF és egyszerű szöveg.

A felismerés és a végső kézi szerkesztés elvégzése után lehetőség van egy kimeneti dokumentum előállítására a Fájl Exportálás… menüpontra kattintással, és a kívánt dokumentumformátum kiválasztásával.

A HTML exportálás egy mappát állít elő a dokumentum oldalaival, amelyeket egy-egy HTML fájl képvisel. Minden egyes oldalon hivatkozások vannak az előző és a következő oldalra ugráshoz. A képet tartalmazó területek egy images nevű almappában lesznek tárolva.

A PDF formátumba exportáláskor két PDF típus közül lehet választani:

Üres: ha ez a lehetőség lett kiválasztva, akkor az OCRFeeder létrehoz egy új, üres PDF fájt.

Kereshető PDF: ha ez a lehetőség lett kiválasztva, akkor az OCRFeeder létrehoz egy PDF fájlt, amely az eredeti képet jeleníti meg, de láthatatlan szöveggel fölötte, amely lehetővé teszi az indexelést vagy a keresést.

# A felismert dokumentum exportálása

A felismerés és a végső kézi szerkesztés elvégzése után lehetőség van egy kimeneti dokumentum előállítására a Fájl Exportálás… menüpontra kattintással (vagy a SHIFT CTRL E megnyomásával), és a kívánt dokumentumformátum kiválasztásával.

Az igényeitől függően válassza ki, hogy az összes oldalt (az Összes lehetőséggel) vagy az aktuálisan kijelöltet (Jelenlegi lehetőség) kell exportálni. Az alapértelmezett beállítás az Összes. A választás után nyomja meg az OK gombot a dokumentum előállításához.

Az utolsó párbeszédablakon írja be a kimeneti fájlnevet, és kattintson a Mentés gombra. Ha már létezik ilyen nevű fájl, és felül szeretné írni, akkor kattintson a Csere gombra a megerősítő párbeszédablakon.