Képek tisztítása az optikai karakterfelismerés végrehajtása előtt
Kelemen Gábor
kelemeng at ubuntu dot com 2019.
Úr Balázs
ur.balazs at fsf dot hu 2018.

# Unpaper

Az Unpaper a képek tisztításához használható eszköz annak érdekében, hogy egyszerűbben olvashatók legyenek a képernyőn. Elsősorban papírról beolvasott dokumentumokból származó képekhez szánták, amelyek általában port, fekete margókat vagy egyéb hibákat tartalmaznak.

Az OCRFeeder képes az Unpaper használatára a képei tisztításához, mielőtt feldolgozza azokat, ami általában jobb felismerést eredményez.

Az Unpaper programnak telepítve kell lennie a használatához. Ha nincs telepítve, akkor az OCRFeeder nem fogja megjeleníteni a műveleteit a felületen.

Az Unpaper betöltött képen való használatához kattintson az Eszközök Unpaper menüpontra. Megjelenik az Unpaper képfeldolgozó párbeszédablak az Unpaper beállításaival, és egy területtel a változtatások előnézetéhez, mielőtt a betöltött képen alkalmazná azokat. A kép méretétől és jellegzetességeitől függően az eszköz használata eltarthat egy ideig.

Az Unpaper a Szerkesztés Beállítások megnyitásával, és az Eszközök lap elérésével állítható be. Ezen a területen adható meg az Unpaper futtatható fájljának elérési útja (általában ez már be van állítva, ha az Unpaper telepítve volt az OCRFeeder első futtatásakor). Ugyanezen a területen a Kép-előfeldolgozás alatt bejelölhető a Képek feldolgozása Unpaperrel lehetőség, hogy az Unpaper automatikusan feldolgozza a képeket, miután be lettek töltve az OCRFeeder programba. Az Unpaper által megkapott azon beállítások, amelyek a képek hozzáadása után kerülnek automatikusan meghívásra, az Unpaper beállítások gombra kattintva állíthatók be.