Προσθήκη μιας εικόνας για αναγνώριση
Ελληνική μεταφραστική ομάδα GNOME
team@gnome.gr 2013-2016
Δημήτρης Σπίγγος
dmtrs32@gmail 2013
Μαρία Μαυρίδου
mavridou@gmail.com 2014

# Προσθήκη μιας εικόνας

Η προσθήκη μιας εικόνας στο OCRFeeder είναι συνήθως το πρώτο βήμα κατά τη μετατροπή ενός εγγράφου.

Κάθε προστιθέμενη εικόνα απεικονίζει μια σελίδα στο τελικό έγγραφο. Μια μικρογραφία της εικόνας θα εμφανιστεί στην περιοχή σελίδων (αριστερή περιοχή του OCRFeeder).

Η σειρά των σελίδων στο τελικό έγγραφο θα είναι η ίδια όπως η σειρά των εικόνων στην περιοχή των σελίδων. Με αυτόν τον τρόπο, οι σελίδες μπορούν να αναδιαταχθούν μεταφέροντάς τες στις μικρογραφίες των εικόνων στην περιοχή των σελίδων.

Μπορείτε να προσθέσετε μια εικόνα πατώντας Αρχείο Προσθήκη εικόνας.

Για να διαγράψετε μια σελίδα, πατήστε στο Επεξεργασία Διαγραφή σελίδας ή πατήστε δεξί κλικ στη μικρογραφία της σελίδας και επιλέξτε Διαγραφή.

# Διαμόρφωση σελίδας

Για να διαμορφώσετε το μέγεθος της σελίδας, πατήστε Επεξεργασία Επεξεργασία σελίδας και επιλέξτε είτε ένα προσαρμοσμένο μέγεθος, δίνοντας τις αντίστοιχες τιμές είτε ένα τυπικό μέγεθος χαρτιού από μια λίστα.