Ρύθμιση των μηχανών OCR για να αναγνωρίζουν το κείμενο
Ελληνική μεταφραστική ομάδα GNOME
team@gnome.gr 2013-2016
Δημήτρης Σπίγγος
dmtrs32@gmail 2013
Μαρία Μαυρίδου
mavridou@gmail.com 2014

# Ρύθμιση μηχανών OCR

Το OCRFeeder χρησιμοποιεί μηχανές OCR για όλο το σύστημα ώστε να εξάγει το κείμενο από εικόνες. Αυτό σημαίνει ότι οποιαδήποτε μηχανή OCR που μπορεί να χρησιμοποιηθεί από τη γραμμή εντολών πρέπει επίσης να χρησιμοποιηθεί στο OCRFeeder.

# Αυτόματος εντοπισμός μηχανών OCR

Οι μηχανές OCR (Tesseract, GOCR, Ocrad και Cuneiform) ανιχνεύονται ήδη αυτόματα και ρυθμίζονται στα περισσότερα συστήματα, την πρώτη φορά που εκτελείται το OCRFeeder.

Αν μια μηχανή OCR εγκαταστάθηκε μετά την προηγούμενη ρύθμιση μιας μηχανής από το OCRFeeder, δεν θα ρυθμιστεί αυτόματα, αλλά ανάλογα με τη μηχανή, οι χρήστες μπορούν εύκολα να ανοίξουν τον διάλογο μηχανές OCR και να την επιλέξουν από την λίστα των αναγνωρισμένων μηχανών μετά το πάτημα Αναγνώριση.

Οι ήδη ρυθμισμένες μηχανές OCR μπορούν να ανιχνευτούν ξανά και εξαρτάται από τον χρήστη να αποεπιλέξει αυτές τις μηχανές αν δεν θα έπρεπε να προστεθούν ξανά.

# Χειροκίνητη διαμόρφωση

Οι προς το παρόν ρυθμισμένες μηχανές OCR εμφανίζονται στον διάλογο μηχανές OCR που μπορεί να ανοιχτεί από το Εργαλεία Μηχανές OCR.

Εκτός από την εμφάνιση ρυθμισμένων μηχανών OCR, ο διάλογος Μηχανές OCR επιτρέπει την προσθήκη νέων μηχανών, την επεξεργασία ή διαγραφή των τρεχουσών και την αναγνώριση των εγκατεστημένων μηχανών στο σύστημα.

Κατά την προσθήκη ή επεξεργασία μιας μηχανής OCR (πατώντας τα κουμπιά Προσθήκη ή Επεξεργασία, αντίστοιχα), ένας διάλογος εμφανίζεται με τα ακόλουθα πεδία:

Όνομα: Το όνομα της μηχανής. Αυτό το όνομα θα χρησιμοποιηθεί σε όλη τη διεπαφή χρήστη κατά την αναφορά στην μηχανή;

Μορφή εικόνας: Η μορφή της εικόνας που αναγνωρίζει η μηχανή (για παράδειγμα, TIF στην περίπτωση της Tesseract)·

Συμβολοσειρά αποτυχίας: Κάποιες μηχανές αντικαθιστούν μη αναγνωρίσιμους χαρακτήρες από κάποιον άλλο, προκαθορισμένο χαρακτήρα (για παράδειγμα, _ στην περίπτωση του GOCR).

Διαδρομή μηχανής: Η διαδρομή στο σύστημα στο εκτελέσιμο της μηχανής (για παράδειγμα, /usr/bin/tesseract).

Ορίσματα μηχανής: Τα ορίσματα που τροφοδοτούν μια εικόνα στη μηχανή και την κάνουν έξοδο του αναγνωρισμένου κειμένου στην τυπική έξοδο. Το OCRFeeder εκτελεί τη μηχανή με αυτά τα ορίσματα σαν να ήταν στη γραμμή εντολών και φαίνεται το αναγνωρισμένο κείμενο στην τυπική έξοδο. Κάποιες μηχανές το κάνουν ήδη, όπως οι Ocrad και GOCR ενώ άλλες, όπως η Tesseract, γράφουν το κείμενο σε αρχείο.

Επειδή η διαδρομή της εικόνας που θα διαβαστεί απαιτείται πάντα, παρέχεται για αυτό ένα ειδικό όρισμα $IMAGE και θα αντικατασταθεί από τη διαδρομή της εικόνας, όταν εκτελείται η μηχανή. Για τις περιπτώσεις που ένα όνομα αρχείου απαιτείται, όπως στην προαναφερθείσα, ένα ειδικό όρισμα $FILE παρέχεται και θα αντικατασταθεί από ένα προσωρινό όνομα αρχείου.

Έτσι, στην περίπτωση του Tesseract (που γράφει το αναγνωρισμένο κείμενο σε αρχείο), τα ορίσματα θα είναι $IMAGE $FILE; cat $FILE.txt; rm $FILE.

Η ρύθμιση των μηχανών αποθηκεύεται στο δικό τους αρχείο XML στον προσωπικό φάκελο του χρήστη κάτω από το .config/ocrfeeder/engines/.