Az eredmények kézi szerkesztése és javítása
Kelemen Gábor
kelemeng at ubuntu dot com 2019.
Úr Balázs
ur.balazs at fsf dot hu 2018.

# Kézi szerkesztés

Előfordulhat, hogy kézzel szeretné kijelölni a kép egy részét a felismeréshez, vagy az automatikus felismerés eredményének javításához. Az OCRFeeder egyszerűen teszi lehetővé a felhasználóknak egy dokumentum tartalmának minden szempont szerinti kézi módosítását.

# Tartalmi területek

Az említett dokumentumtartalmak területekkel vannak ábrázolva, amint a következő képen látható:

Két tartalmi terület képe, amelyek közül az egyik ki van jelölve.

Egy kijelölés jellemzői a főablak jobb oldalán jelennek meg és szerkeszthetők, amint a következő képen látható:

A területszerkesztő felhasználói felületét bemutató kép

A következő lista a tartalmi területek jellemzőit mutatja be:

Típus: Beállítja a területet kép vagy szöveg típusúra. A kép típus kivágja a területet az eredeti oldalból, és elhelyezi az előállított dokumentumba. A szöveg típus a területhez rendelt szöveget használja, és szövegként jeleníti meg az előállított dokumentumban. Az előállított ODT-dokumentumok szövegdobozokat kapnak, amikor egy területet úgy jelölnek meg, hogy szöveg típus legyen.

Levágás: Megjeleníti az aktuális levágást az eredeti területről. Ez egyszerűbbé teszi a felhasználók számára, hogy pontosan ellenőrizhessék, mi van a területen belül.

Határok: Megjeleníti azt a pontot (X és Y) az eredeti képen, ahol a terület bal felső sarka el van helyezve, valamint a területek szélességét és magasságát.

OCR motor: Lehetővé teszi a felhasználónak, hogy válasszon egy OCR motort, és felismertesse a terület szövegét vele (az OCR gomb megnyomásával).

A szöveg OCR motor használatával való felismerése közvetlenül hozzárendeli azt a szöveget a területhez, és kicseréli a korábban hozzárendeltet.

Szövegterület: Megjeleníti a területhez hozzárendelt szöveget, és lehetővé teszi a felhasználónak, hogy szerkessze. Ez a terület le van tiltva, ha a terület kép típusú.

Stílus lap: Lehetővé teszi a felhasználónak, hogy kiválassza a betűkészlet típusát és méretét, valamint a szöveg igazítását, a sor- és betűközöket.

A tartalmi területek a rájuk történő kattintással jelölhetők ki, vagy a Dokumentum Előző terület kijelölése és a Dokumentum Következő terület kijelölése menüpontok használatával. Billentyűkombinációk is léteznek ezekhez a műveletekhez: Ctrl Shift P és Ctrl Shift N a fentieknek megfelelően.

Az összes terület kijelölése is lehetséges a Dokumentum Minden terület kijelölése menüpont vagy a Ctrl Shift A billentyűkombináció használatával.

Amikor legalább egy tartalmi terület ki van jelölve, akkor lehetőség van a tartalmuk automatikus felismerésére vagy azok törlésére. Ezek a műveletek a Dokumentum Kijelölt területek felismerése és a Dokumentum Kijelölt területek törlése menüpontra kattintással (vagy a Ctrl Shift Delete billentyűkombinációval) végezhetők el.