Nalaganje in shranjevanje projektov

# Projekti

Včasih si uporabniki želijo shraniti napredek storjenega dela na sliki in z njim nadaljevati kasneje. Za ta primer OCRFeeder zagotavlja možnost shranjevanja in nalaganja projektov.

Projekti so stisnjene datoteke z razširitvijo ocrf, ki vsebujejo podrobnosti o straneh (slikah) in področja vsebine.

# Shranjevanje projekta

Po delu na sliki lahko projekt ustvarite s klikom na Datoteka Shrani ali Datoteka Shrani kot …. Izbirno lahko uporabite bližnjici Control S ali Control Dvigalka S. Pojavilo se bo pogovorno okno shranjevanja datotek kamor lahko vnesete ime projekta in njegovo mesto.

# Nalaganje projekta

Obstoječi projekt lahko enostavno naložite s klikom Datoteka Odpri ali Control O.

# Pripenjanje projekta

Včasih je uporabno združiti dva ali več projektov za ustvarjanje enega dokumenta s strani več projektov OCRFeeder. To lahko dosežete s pripenjanjem projekta, ki naloži strani iz izbranega projekta v trenutnega. Za to izberite Datoteka Pripni projekt in izberite želeni projekt.

# Čiščenje projekta

V primeru da želite vse podatke projekta izbrisati (za ponoven začetek), lahko to storite z izbiro Uredi Počisti projekt.